CELEX: 22020D0318
Language: sl
Date: 2019-12-13 00:00:00
Title: Sklep Skupnega odbora EGP št. 300/2019 z dne 13. decembra 2019 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2020/318]

5.3.2020   
               
               
                  SL
               
               
                  Uradni list Evropske unije
               
               
                  L 68/42
               
            
         SKLEP SKUPNEGA ODBORA EGP
         št. 300/2019
         z dne 13. decembra 2019
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2020/318]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo Komisije (EU) 2018/1850 z dne 21. novembra 2018 o registraciji geografske označbe žgane pijače v Prilogi III k Uredbi (ES) št. 110/2008 („Гроздова ракия от Търговище/Grozdova rakya ot Targovishte“ (GO)) (1) je treba vključiti v Sporazum EGP.
                  
               
                     (2)
                  
                  
                     Uredbo Komisije (EU) 2018/1871 z dne 23. novembra 2018 o registraciji geografske označbe žgane pijače v prilogi III Uredbe (ES) št. 110/2008 („Карнобатска гроздова ракия“/„Гроздова ракия от Карнобат“/„Karnobatska grozdova rakya“/„Grozdova rakya ot Karnobat“ (GO)) (2) je treba vključiti v Sporazum EGP.
                  
               
                     (3)
                  
                  
                     Ta sklep se nanaša na zakonodajo v zvezi z žganimi pijačami. Zakonodaja v zvezi z žganimi pijačami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v uvodu k poglavju XXVII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (4)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 9 (Uredba (ES) št. 110/2008 Evropskega parlamenta in Sveta) poglavja XXVII Priloge II k Sporazumu EGP se dodata naslednji alinei:
            
                        „—
                     
                     
                        
                           32018 R 1850: Uredba Komisije (EU) 2018/1850 z dne 21. novembra 2018 (UL L 302, 28.11.2018, str. 1),
                     
                  
                        —
                     
                     
                        
                           32018 R 1871: Uredba Komisije (EU) 2018/1871 z dne 23. novembra 2018 (UL L 306, 30.11.2018, str. 7).“
                     
                  
         
            Člen 2
            Besedili uredb (EU) 2018/1850 in (EU) 2018/1871 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 14. decembra 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 13. decembra 2019.
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 302, 28.11.2018, str. 1.
         
            (2)  UL L 306, 30.11.2018, str. 7.
         
            (*1)  Navedena ni nobena ustavna zahteva.